Зајдлиц се као заповедник пруске коњице истакао у седмогодишњем рату (1756-1763). Код Росбаха (1757) снажним јуришем на на чело противникове колоне набацио је савезничку коњицу на пешадију и артиљерију, а затим поновним јуришем на бок савезника довршио њихов пораз. Код Цорндорфа (1758), противнападом је одбацио руску левокрилну коњицу и спасао пешадију од уништења. Код Хохкирха (1758), такође противнападом, омогућио је извлачење пешадије из борбе, а код Кунерсдорфа (1759) је претрпео пораз, пошто је по наређењу извршио јуриш по непогодном земљишту на чврсту одбрану.